Programación didáctica de Lingua galega e literatura de 4º ESO

########## UNIDADE 5. O país dos ríos Descrición da unidade

A dobre páxina inicial da presente unidade somérxenos nos ríos de Galicia cun texto e unha imaxe que nos achegan este importantísimo legado natural. Ao fío desta entrada, a lectura recolle unha serie de instrucións para previr o cambio climático e aprender a coidar o medio. Como sempre, o texto trabállase a través de abundantes actividades e tendo en conta a información teórica sobre a modalidade textual correspondente - neste caso, a prescritiva - , que se retomará no apartado final. Non só a auga dos cursos fluviais define a nosa terra, senón tamén a da chuvia; por iso, o campo semántico que se aborda no «Vocabulario» é o referido ao tempo meteorolóxico. Unha vez asimilada a estrutura básica da oración (suxeito e predicado), abórdase o estudo dos complementos do verbo, que continuará na seguinte unidade. Aquí, analízanse o complemento directo, o indirecto e o circunstancial. En «Lingua e sociedade» faise unha breve exposición do estado do galego nos anos da posguerra, tempos difíciles para a cultura que obrigou a moitos dos nosos creadores a marchar cara a América. Así, as seccións dedicadas a literatura acollen os autores e as obras máis representativos da poesía, a narrativa e o teatro do exilio. O «Obradoiro de expresión» ocúpase da produción dun tipo de escrito propio do ámbito laboral: o currículo. Tras explicar o contido, a estrutura e as súas características, proponse a aplicación práctica a partir de modelos que o alumnado pode atopar na Rede. Os contidos organízanse en diferentes seccións, de acordo cunha organización como esta: - Análise de textos: L e COMENTARIO do texto «Seis accións contra o cambio climático» (tomado da Rede). Os ECTURA textos prescritivos. - Lingua: VOCABULARIO : O tempo meteorolóxico. REPASO : O pronome persoal. ESTUDO : DE MORFOLOXÍA DA LINGUA Complementos do verbo (1). L : A lingua galega na posguerra. OBRADOIRO : O currículo. INGUA E SOCIEDADE DE EXPRESIÓN - Literatura: A literatura do exilio. ANTOLOXÍA : Textos de Seoane e Blanco Amor . COMENTARIO : Fragmento DE TEXTO tomado d' A esmorga, de Blanco Amor.

Para terminar, como é habitual, ofrécese unha dobre páxina de autoavaliación da aprendizaxe, en clave competencial: APLICA . En conxunto, preténdese que os alumnos e alumnas adquiran os seguintes O QUE SABES coñecementos: - Cales son as principais características que definen os textos prescritivos.

- - Como se fai un comentario de texto - literario ou non literario - , seguindo unhas pautas dadas.
- - Que palabras conforman o campo semántico do tempo meteorolóxico.
- - Como se identifican e que unidades desempeñan as funcións de CD, CI e CC.
- - Cales foron as causas do proceso de desgaleguización nos anos da posguerra.
- - Quen foron os principais representantes da literatura galega no exilio e cales foron as obras de maior relevancia e transcendencia.
- - Que é e como se fai un currículo, en soporte impreso ou dixital.

########## Temporalización:

Xaneiro:

########## 2. OBXECTIVOS DIDÁCTICOS

- - Ler, comprender e analizar textos prescritivos.
- - Recoñecer, explicar e usar un léxico amplo relacionado co tempo meteorolóxico.
- - Identificar pronomes persoais, substituír frases nominais polo pronome correspondente e colocar axeitadamente o pronome átono
- - Identificar o CD, o CI e o CC e coñecer as unidades que desempeñan esas funcións.
- - Coñecer o panorama social e político dos anos da posguerra para entender o proceso de desgaleguización.
- - Coñecer os autores máis representativos da literatura do exilio, así como as súas obras máis importantes.
- - Crear currículos, en formato impreso ou dixital, seguindo uns pasos e uns modelos dados.

-79-